CELEX: 62019TB0099
Language: bg
Date: 2019-09-25 00:00:00
Title: Дело T-99/19: Определение на Общия съд от 25 септември 2019 г. — Magnan/Комисия (Иск за установяване на неправомерно бездействие, за обезщетение и жалба за отмяна — Свободно движение на работници — Свобода при избор на професия — Споразумение между Европейската общност и нейните държави членки, от една страна, и Швейцария, от друга страна, относно свободното движение на хора — Твърдение за нарушение на това споразумение от швейцарските законови и подзаконови разпоредби, регламентиращи упражняването на лекарската професия — Искане за приемане на мерки срещу Швейцария и искане за обезщетение за претърпените вреди — Отговор на ЕСВД — Частично явно недопустим и частично явно лишен от основание иск)

16.12.2019   
            
            
               BG
            
            
               Официален вестник на Европейския съюз
            
            
               C 423/57
            
         
      Определение на Общия съд от 25 септември 2019 г. — Magnan/Комисия
      (Дело T-99/19) (1)
      
      (Иск за установяване на неправомерно бездействие, за обезщетение и жалба за отмяна - Свободно движение на работници - Свобода при избор на професия - Споразумение между Европейската общност и нейните държави членки, от една страна, и Швейцария, от друга страна, относно свободното движение на хора - Твърдение за нарушение на това споразумение от швейцарските законови и подзаконови разпоредби, регламентиращи упражняването на лекарската професия - Искане за приемане на мерки срещу Швейцария и искане за обезщетение за претърпените вреди - Отговор на ЕСВД - Частично явно недопустим и частично явно лишен от основание иск)
      (2019/C 423/72)
      Език на производството: френски
      
         Страни
      
      
         Ищец: Nathaniel Magnan (Екс ан Прованс, Франция) (представител: J. Fayolle, адвокат)
      
         Ответник: Европейска комисия (представители: H. Støvlbæk и J. Hottiaux и M. Šimerdová)
      
         Предмет
      
      Първо, искане на основание член 265 ДФЕС да се установи, че Комисията неправомерно не е приела мерки срещу Конфедерация Швейцария поради твърдяно нарушение на Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора (ОВ L 114, 2002 г., стр. 6; Специално издание на български език, 2007 г., глава 11, том 74, стр. 97), подписано в Люксембург на 21 юни 1999 г., второ, искане на основание член 263 ДФЕС за отмяна на решението на Комисията, съдържащо се в писмото на Европейската служба за външна дейност (ЕСВД) от 20 декември 2018 г., с което отказва да приеме мерки срещу Конфедерация Швейцария, и, трето, искане на основание членове 268 и 340 ДФЕС за поправяне на вредите, които ищецът твърди, че е претърпял от 2013 г. насам, поради нарушение на Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора, както и заплащането на периодична имуществена санкция.
      
         Диспозитив
      
      
                  1)
               
               
                  
                     Отхвърля иска.
                  
               
            
                  2)
               
               
                  
                     Осъжда г-н Nathaniel Magnan да заплати съдебните разноски.
                  
               
            
         (1)  ОВ C 206, 17.6.2019 г.